
Иртәгә, 2017 елның 11 мартында, Татарстан Республикасы Хөкүмәте сайтында Татар авыллары эшкуарларының VI бөтенроссия җыенының пленар утырышы Интернет аша турыдан-туры тапшырылачак.

Пленар утырыш Казанда «Корстон» КСККда уздырылачак. Чарада Татарстан Республикасы Президенты Рөстәм Миңнеханов катнашачак.

Трансляциянең таянмасы Татарстан Республикасы Хөкүмәте рәсми порталының төп битендә урнаштырылачак (www.prav.tatarstan.ru).

Чара иртәнге сәгать 10:00да башланачак.
Татарстан Хөкүмәте сайтында Татар авыллары эшкуарларының VI бөтенроссия җыенының пленар утырышы турыдан-туры тапшырылачак